সমতট

**সমতট** ( ব্রাহ্মী লিপি :12x12পিক্সেল12x12পিক্সেল12x12পিক্সেল12x12পিক্সেল *(স-ম-ত-ট*) পূর্ব ভারতীয় উপমহাদেশের বাংলার একটি প্রাচীন ভূ-রাজনৈতিক বিভাগ। গ্রিকো-রোমান বিবরণে *[[সোনাগড়া]]* সমতট রাজ্যের সাথে যুক্ত করা হয়। এর বিস্তৃতি বর্তমান পূর্ববঙ্গ (বিশেষ করে ঢাকা বিভাগ, সিলেট বিভাগ, খুলনা বিভাগ, বরিশাল বিভাগ এবং চট্টগ্রাম বিভাগ), পশ্চিমবঙ্গের চব্বিশ পরগনা এবং ত্রিপুরা রাজ্যের কিছু অংশ জুড়ে বিস্তৃত ছিল। এর মূল অঞ্চলটি বঙ্গীয় বদ্বীপের ট্রান্স-মেঘনা অংশ জুড়ে অবস্থিত। বাংলার এই অঞ্চলে মুসলিম বিজয়ের আগে এটি ছিল প্রাচীন হিন্দু-বৌদ্ধ সভ্যতার কেন্দ্র।

ঢাকার নরসিংদীর উয়ারী-বটেশ্বরের ধ্বংসাবশেষে প্রাপ্ত প্রত্নতাত্ত্বিক প্রমাণ, বিশেষ করে খোঁচা-চিহ্নিত মুদ্রা থেকে মনে করা হয় যে সমতট মৌর্য সাম্রাজ্যের একটি প্রদেশ ছিল। মৌর্য শাসনের পতনের পর এই অঞ্চলটি একটি স্বতন্ত্র বৌদ্ধ পরিচয় অর্জন করে। তবে সমতটের প্রথম উল্লেখ ভারতীয় সম্রাট সমুদ্রগুপ্তের এলাহাবাদ স্তম্ভের শিলালিপিতে পাওয়া যায় যেখানে এই অংশটিকে একটি উপরাজ্য হিসেবে দেখানো হয়েছে।

ষষ্ঠ থেকে একাদশ শতাব্দীর মধ্যে গৌড় রাজ্য, খড়গ রাজবংশ, প্রথম দেব রাজবংশ,  চন্দ্র রাজবংশ এবং বর্মণ রাজবংশের রাজত্বকালে সমতট বাংলার একটি গুরুত্বপূর্ণ অঞ্চল হয়ে উঠে। এই সময়কালে, সমতটের শাসকরা আরাকান, ত্রিপুরা এবং কামরূপের কিছু অংশেও রাজত্ব করেছিলেন। আলেকজান্ডার কানিংহাম-এর মতে, অধুনা যশোর একসময় সমতটের রাজধানী ছিল, যেখানে সপ্তম শতাব্দীতে চীনা পর্যটক হিউয়েন সাঙ ভ্রমণ করেছিলেন। সপ্তম শতাব্দীতে হিউয়েন সাঙ এর মতো অনেক চীনা পর্যটকরা সমতটের বিস্তারিত বর্ণনা প্রদান করেছেন।

সেন রাজবংশের নথিপত্রে, ত্রয়োদশ শতাব্দীতে পশ্চিম বাংলায় মুসলিম বিজয়ের পর পালিয়ে আসা সেন রাজাদের আশ্রয়স্থল হিসেবে সমতটের উল্লেখ রয়েছে। এলাকাটি পরে দিল্লি সালতানাতের নিয়ন্ত্রণাধীন হয়।
## নাম
সংস্কৃত ভাষায়, *সম* মানে সমান এবং *তট* মানে উপকূল বা তীর। বাংলার উত্তরের উচ্চ এবং উঁচু-নিচু অঞ্চলের চেয়ে নদী বিধৌত এই সমুদ্রতটবর্তী অঞ্চলের ভূমি ছিল সমতল। সেই থেকে সমতট নামটি প্রচলিত হয়েছিল বলে ধারণা করা হয়। রোমান ভূগোলবিদ টলেমি এ অঞ্চলকে *Souanagoura *হিসেবে উল্লেখ করেন।  এছাড়াও সমতটকে বিভিন্ন অনুরূপ নামে বর্ণনা করা হয়েছে, যার মধ্যে রয়েছে *সমতট* / *সমতা* / *সকনাত* / *সংকট* / *সংকনত* ।

## ভূগোল
শিলালিপি, চীনা লেখা এবং প্রত্নতাত্ত্বিক প্রমাণের ভিত্তিতে অনুমান করা হয় যে সমতটে ট্রান্স-মেঘনা অঞ্চলগুলি জুড়ে ছিল। এতে বাংলাদেশের আধুনিক জেলা সিলেট, মৌলভীবাজার, হবিগঞ্জ, সুনামগঞ্জ, নরসিংদী, নারায়ণগঞ্জ, মুন্সীগঞ্জ, ঢাকা, ব্রাহ্মণবাড়িয়া, চাঁদপুর, কুমিল্লা, নোয়াখালী, ফেনী এবং লক্ষ্মীপুরসহ, মেঘনা নদী ও এর উপনদীর তীরবর্তী এলাকা অন্তর্ভুক্ত ছিল;  এইসাথে আরও ছিল বাংলাদেশের হাতিয়া ও সন্দ্বীপের চ্যানেল দ্বীপপুঞ্জ; সেই সাথে ভোলা, মহেশখালী, কুতুবদিয়া এবং সেন্ট মার্টিন দ্বীপপুঞ্জ। এর মধ্যে ত্রিপুরার কিছু অংশ (বর্তমান উত্তর-পূর্ব ভারতে), বাংলাদেশের চট্টগ্রাম এবং কক্সবাজার জেলা; এবং উত্তর আরাকান (বর্তমান রাখাইন রাজ্য, মায়ানমার) অন্তর্ভুক্ত ছিল। হিউয়েন সাঙ সমতটকে কামরূপের দক্ষিণে বিস্তৃত নিম্নদেশ হিসাবে বর্ণনা করেছেন।

সমতটের পশ্চিমদিকে প্রতিবেশী ছিল রাঢ় (দক্ষিণ-পশ্চিম বাংলা), উত্তরে পুন্ড্রবর্ধন (উত্তর বাংলা) এবং কামরূপের (ঐতিহাসিক আসাম) কিছু অংশ।

## ইতিহাস
 মেঘনা নদীর পূর্ব তীর থেকে শুরু করে বর্তমান কুমিল্লা, নোয়াখালী, ঢাকা, চট্টগ্রাম এবং ভারতের ত্রিপুরার পশ্চিমাংশ নিয়ে সমতটের প্রধান অংশ নিয়ে গড়ে উঠেছিল। সমতট রাজ্যের অন্যতম নগরগুলোর একটি ছিল রোহিতগিরি বর্তমান নাম শালবন বিহার যার অবস্থান কুমিল্লা শহরে। খ্রিষ্টীয় চতুর্থ শতাব্দী থেকে (কারও কারও মতে সপ্তম শতাব্দী) দ্বাদশ শতাব্দী পর্যন্ত এই জনপদের বিস্তৃতি ছিল প্রায় ৫০০ মাইল এবং বর্তমান ভারতের ত্রিপুরা ছিল সমতটের অন্যতম অংশ।

রোমান ভূগোলবিদ টলেমি গঙ্গা-ব্রহ্মপুত্র বদ্বীপের পূর্ব অংশে *সোনাগড়া* নামক একটি বাণিজ্যকুঠি বর্ণনা করেছিলেন।  প্রত্নতাত্ত্বিক সুফি মোস্তাফিজুর রহমান বিশ্বাস করেন যে উয়ারী-বটেশ্বরের নদীতীরবর্তী দুর্গ ছিল *সোনাগড়া* নগর-রাজ্য।  প্রাচীনকালে ব্রহ্মপুত্র নদ হিমালয় পর্বতমালা থেকে উয়ারী-বটেশ্বরের পূর্ব দিকে প্রবাহিত হয়ে বঙ্গোপসাগরে যাওয়ার পথে মেঘনা নদীতে মিলিত হতো। টলেমির বিবরণ অনুসারে, ব্রহ্মপুত্র নদীর পুরাতন প্রবাহের কাছে *সোনাগড়া* অবস্থিত। ১৭৮৩ সালে ভূমিকম্পের পর ব্রহ্মপুত্র তার গতিপথ পরিবর্তন করে। উয়ারী-বটেশ্বরের খননকাজ থেকে মৌর্য-পূর্ব মহাজনপদ যুগের একটি নগর ও আর্থিক সভ্যতার প্রমাণ পাওয়া যায়।  প্রত্নতাত্ত্বিক এবং ইতিহাসবিদ দিলীপ কুমার চক্রবর্তীও উয়ারী-বটেশ্বরকে মেঘনা-বহির্ভূত অঞ্চলের অংশ বলে মনে করেন।  একটি বইয়ে চক্রবর্তী বলেছেন, "উয়ারী-বটেশ্বর সমতট অঞ্চলের অন্তর্গত বলে প্রতীয়মান হয়। এটি এখন পর্যন্ত এই অঞ্চল থেকে বর্ণিত একমাত্র প্রাচীন ঐতিহাসিক স্থান, কিন্তু বাংলাদেশের এই অংশে খ্রিস্টপূর্ব পঞ্চম শতাব্দীর মাঝামাঝি সময়ে এর অস্তিত্ব থাকার বিষয়টি প্রমাণ করে যে এটি সমতটের ভৌগোলিক কেন্দ্র, যদিও শিলালিপি অনুসারে চতুর্থ শতাব্দীতে এটি নথিভুক্ত, তবুও এর প্রাচীনত্ব অনেক আগে থেকেই রয়েছে যা প্রাচীন মহাজনপদ যুগের বঙ্গ জনপদের সাথে সম্পর্কযুক্ত। দ্বিতীয়ত, উয়ারী-বটেশ্বর একটি সুরক্ষিত জনবসতি হওয়ার ভিত্তিতে, আমরা যুক্তি দিচ্ছি যে উৎপাদন ও বাণিজ্য কেন্দ্র হিসেবে এর চরিত্র ছাড়াও, এটি একটি প্রশাসনিক কেন্দ্রও ছিল এবং সম্ভবত সমতট অঞ্চলের একটি প্রাচীন রাজধানী ছিল।" 

অনুমান করা হয়, সম্রাট অশোকের মৃত্যুর পরপরই মৌর্য সাম্রাজ্যের পতন ঘটে এবং বাংলার সমুদ্রতটবর্তী পূর্ব অংশ সমতট নামক রাজ্যে পরিণত হয়।  তবে এইরাজ্যের শাসকরা অজানা রয়ে যায়। গুপ্ত সাম্রাজ্যের সময়, ভারতীয় সম্রাট সমুদ্রগুপ্ত সমতটকে একটি "সীমান্ত রাজ্য" হিসেবে লিপিবদ্ধ করেন এবং বার্ষিক শ্রদ্ধা নিবেদন করতেন। এলাহাবাদ স্তম্ভে সমুদ্রগুপ্তের শিলালিপিতে এটি লিপিবদ্ধ করা হয়েছে, যা ২২-২৩টি লাইনে নিম্নলিখিতটি উল্লেখ করে।
[থাম্ব|পরবর্তী [ব্রাহ্মী লিপিতে, সমুদ্রগুপ্তের (৩৫০-৩৭৫ খ্রিস্টাব্দ ) এলাহাবাদ স্তম্ভের শিলালিপিতে "সমতট" নামটি (12x12পিক্সেল12x12পিক্সেল12x12পিক্সেল12x12পিক্সেল ) । ]]

সপ্তম শতাব্দীতে সমতটের রাজধানীগুলো ছিল কুমিল্লার রোহিতগিরি এবং বর্তমানের যশোর। এক সময় এ জনপদের পশ্চিম সীমানা অধুনা চব্বিশ পরগনার খাড়ি পরগনা পর্যন্ত বিস্তৃত ছিল। গঙ্গা-ভাগীরথীর পূর্ব তীর থেকে শুরু করে মেঘনার মোহনা পর্যন্ত সমুদকূলবর্তী অঞ্চলকেই সম্ভবত বলা হতো সমতট। কুমিলা শহরের ১২ মাইল পশ্চিমে বড় রোহিতগিরি নামক স্থানটি সাত শতকে এর রাজধানী ছিল।
থাম্ব|সমতট রাজবংশের রাতাস শ্রীধরনারতার মুদ্রা, আনুমানিক ৬৬৪-৬৭৫ খ্রিষ্টাব্দ।

সমতটের লিপিবদ্ধ স্বাধীন রাজবংশগুলো হলো গৌড়, ভদ্র, খড়্গ, দেব, চন্দ্র ও বর্মণ। খড়গরা মূলত বঙ্গ রাজ্যের বাসিন্দা ছিল কিন্তু পরে সপ্তম শতাব্দীতে সমতট জয় করে। একটি চীনা বিবরণে খড়্গ রাজা রাজাভট্ট সমতটে কর্মন্ত-বসাকের রাজকীয় রাজধানী (কুমিল্লার বারকামাতা গ্রামের সাথে চিহ্নিত) স্থাপন করেন। খড়গদের পর, দেবগণ ক্ষমতা লাভ করেন এবং তাদের রাজধানী দেবপর্বত (যা কুমিল্লা শহরের কাছে ময়নামতির কোটবাড়ি এলাকা হিসেবে চিহ্নিত) থেকে রাজ্য শাসন শুরু করেন। দেবগণ ছিলেন ধর্মপ্রাণ বৌদ্ধ এবং দেবপর্বতে শালবন বিহার, আনন্দবিহার, ভোজ বিহার, ইটাখোলা মুড়া, রূপবানী মুড়া ইত্যাদি সহ অনেক মন্দির, মুড়া এবং বিহার নির্মাণ করেন। তাদের উত্তরসূরী চন্দ্রগণ নবম শতাব্দীতে ক্ষমতা লাভ করে। গুরুত্বপূর্ণ এই বৌদ্ধ রাজবংশ বঙ্গ-সমতট এবং আরাকান অঞ্চল শাসন করতো। চন্দ্ররা উত্তর-পশ্চিমে পাল সাম্রাজ্যের বিরুদ্ধে দাঁড়ানোর জন্য যথেষ্ট প্রভাবশালী ছিল।

চন্দ্রবংশীয় রাজা ভবদেব কুমিল্লায় আনন্দ বিহার বা শালবন বিহার প্রতিষ্ঠা করেন। এই সময়ে বিহার এশিয়ার জ্ঞানচর্চার কেন্দ্রবিন্দুতে পরিগণিত হয়। সে সময় একে বিশ্ববিদ্যালয়ের মর্যাদা দেওয়া হয়। বিখ্যাত চৈনিক পরিব্রাজক হিউয়েন সাঙ আনন্দ বিহারে আসেন। তার লেখা ভ্রমণ বৃত্তান্ত থেকে জানা যায়, প্রাচীন সমতট ছিল বৌদ্ধ ধর্মের শিক্ষা ও সংস্কৃতির প্রধান একটি কেন্দ্র। এখানে তিনি অনেক স্থাপনা দেখেছিলেন। এই স্থাপনাগুলোকে বলা হতো বিহার। তখন বিহারে চার হাজার ভিক্ষু ছিল। তিনি ময়নামতী অঞ্চলে ৩৫টি বিহার দেখতে পান।

সমতট ছিল বৌদ্ধধর্মের একটি সমৃদ্ধ কেন্দ্র। ধর্মপ্রাণ তান্ত্রিক বৌদ্ধ জনগোষ্ঠী হিসেবে, দেব ও চন্দ্ররা ময়নামতির প্রত্নতাত্ত্বিক স্থানে তাদের ধর্মীয় ও প্রশাসনিক কেন্দ্র স্থাপন করেছিলেন।  চন্দ্ররা সমুদ্রযাত্রার নেটওয়ার্কের জন্যও উল্লেখযোগ্য ছিল। সমতটের বন্দরগুলি বর্তমান মায়ানমার, থাইল্যান্ড, ইন্দোনেশিয়া এবং ভিয়েতনামের বন্দরগুলির সাথে সংযুক্ত ছিল। দক্ষিণ-পূর্ব এশিয়ায় মহাযান বৌদ্ধধর্মের প্রসারে চন্দ্রদের ভূমিকা থাকতে পারে। জাভা দ্বীপের ব্রোঞ্জের ভাস্কর্যগুলি সম্ভবত সমতট থেকে আমদানি করা হয়েছিল। পাল রাজসভায় শ্রীবিজয় সাম্রাজ্যের দূতাবাসগুলি দক্ষিণ-পূর্ব বাংলার বন্দরগুলির মধ্য দিয়ে যেতে পারে। আরব বিবরণগুলিতে উড়িষ্যা এবং শ্রীলঙ্কার সাথে বাণিজ্য পথের কথাও উল্লেখ হয়। ইন্দোনেশিয়ায় দশম শতাব্দীর জাহাজের ধ্বংসাবশেষ বাংলার সাথে সামুদ্রিক যোগাযোগের প্রমাণ দেয়। 

ত্রয়োদশ শতাব্দী পর্যন্ত সমতট এই অঞ্চলের ইতিহাসে গুরুত্বপূর্ণ ভূমিকা পালন করে চলেছিল। মুসলিমদের বাংলা বিজয়ের সময়, সমতট সেন রাজাদের শেষ আশ্রয়স্থল হিসেবে কাজ করেছিল। এর পতন ভারতে বৌদ্ধধর্মের পতনের সাথে মিলে যায়।

## রেশম পথ এবং চীনা বিবরণ
থাম্ব|শালবন মঠের ধ্বংসাবশেষ

চীনা তীর্থযাত্রী এবং ভ্রমণকারী হিউয়েন সাঙ, যিনি রেশম পথ দিয়ে উত্তর চীন থেকে বর্তমান আফগানিস্তান, পাকিস্তান, ভারত এবং বাংলাদেশ হয়ে উপমহাদেশে পেরিয়েছিলেন; প্রাচীন ভারতে তাঁর যাত্রার শেষে সমতট পরিদর্শন করেন। তিনি রাজ্যটির নাম লিখেছিলেন *সান-মো-তা-চা* । হিউয়েন সাঙ সমতটে ২০০০ সন্ন্যাসী সহ ৩০টি বৌদ্ধ মঠ খুঁজে পেয়েছিলেন। হিউয়েন সাঙ চট্টগ্রামের বন্দর এবং নিকটবর্তী বর্মী রাজ্যগুলোসহ, এ অঞ্চলগুলোর ভূগোলের কথাও বর্ণনা করেন। পরবর্তীকালে আরেক চীনা পরিব্রাজক ই-ৎসিঙ্ লক্ষ্য করেছিলেন যে সমতটে ৪০০০ বৌদ্ধ ভিক্ষু এবং সন্ন্যাসী ছিলেন। 

## বর্তমান অবস্থা
বর্তমান বাংলাদেশের বৃহত্তর কুমিল্লা, বৃহত্তর নোয়াখালী, ঢাকা বিভাগসহ চব্বিশ পরগনা জেলা পর্যন্ত বিস্তৃত ছিল সমতট অঞ্চল। বর্তমানেও এ অঞ্চলসমূহের সাংস্কৃতিক অভিন্নতা রয়েছে। বর্তমানে মেঘনা নদীর পূর্বের অঞ্চল নিয়ে কুমিল্লা বিভাগ নামে প্রশাসনিক বিভাগ প্রস্তাবিত করা হয়েছে। এই অঞ্চলের সাংস্কৃতিক অভিন্নতা অটুট রাখতে এবং আঞ্চলিক ঐক্য প্রতিষ্ঠায় বৃহত্তর সমতট ঐক্য সংসদ নামে সাংস্কৃতিক সংগঠনটি গুরুত্বপূর্ণ ভূমিকা পালন করছে।

বঙ্গদেশের এক নাম সমতট, বরাহমিহিরের কুর্ম্মবিভাগ গ্রন্থে বঙ্গ, উপবঙ্গ, সমতট, তাম্রলিপ্ত ও বর্ধমানকে পৃথক দেশে ধরা হয়ছে, বোধ হয় বঙ্গের সমুদ্রতীরস্থ অংশই সমতট। তবকৎ-ই-নাসিরী গ্রন্থে সমতটকে সনতট বা সাঁকট নাম লিখিত আছে। আবার হিউয়েন সাঙ লিখেছেন  "সমতটরাজ্য চক্রাকৃতি তাহার বেষ্টন তিন হাজার লি এবং সমুদ্রতীরবর্ত্তী। রাজধানীর বেষ্টন ২০ লি, ভূমি নিম্ন ও উর্বর এবং অপর্য্যাপ্ত শস্য উৎপাদন হয়,জলবায়ু প্রীতিকর, অধিবাসিরা খর্বকায়,কৃষ্ণবর্ণ ও কষ্টসহিষ্ণু, রাজ্যে সত্যধর্ম্ম ও অপধর্ম্ম  উভয়ই প্রচলিত। ত্রিশটি সঙ্ঘারামে প্রায় দুই হাজার ব্রাহ্মণ বাস করতেন, রাজ্যে প্রায় একশত দেবমন্দির আছে, অসংখ্য উলঙ্গ নিগ্রন্থ বাস করে। নগরের নিকট অশোকস্তূপ বর্তমান। পূর্ব্বকালে তথাগত সেখানে সপ্তাহকাল শাস্ত্র ব্যাখ্যা করেন। স্তূপের নিকটস্থ সঙ্ঘারামে হরিৎ প্রস্তর নির্মিত ৮ ফুট উচ্চ বুদ্ধমূর্ত্তি ছিল।" এই ছিল হিউয়েন সাঙ-এর বিবরণ।

## লিপিবিদ্যা এবং প্রত্নতত্ত্ব

### এপিগ্রাফ

* গুপ্ত রাজবংশের এলাহাবাদ স্তম্ভের শিলালিপি (চতুর্থ শতাব্দী)
* শ্রীধরণ রাতার তাম্রপাত
* খড়গ তাম্রপাত
* চন্দ্র তাম্রপাত
* দামোদরদেবের মেহর তাম্রপাত

### সংশ্লিষ্ট প্রত্নতাত্ত্বিক স্থান

* উয়ারী-বটেশ্বরের ধ্বংসাবশেষ
* ময়নামতি
* ওয়েথালি

## আরো দেখুন

* ইন্দো-রোমান বাণিজ্য

## তথ্যসূত্র

## বহিঃসংযোগ
*

বিষয়শ্রেণী:প্রাচীন বাংলার জনপদ
বিষয়শ্রেণী:বাংলাদেশের ইতিহাস
বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:বঙ্গের প্রাচীন রাজ্য
বিষয়শ্রেণী:বাংলার ইতিহাস
বিষয়শ্রেণী:প্রাচীন যুগ
বিষয়শ্রেণী:প্রত্নতাত্ত্বিক স্থল
বিষয়শ্রেণী:বাংলার প্রত্নস্থল
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:বাংলাদেশের ঐতিহাসিক অঞ্চল
বিষয়শ্রেণী:চট্টগ্রাম বিভাগ